Three Oaks B&B | Kamers
Lemon is 'n lieflike en suite-dubbelkamer - een van die twee kamers in die Lemon Tree-kothuis. Dit het 'n dubbelbed, en 'n enkelbed kan bygevoeg word. Dis 'n stylvolle eenheid met 'n oopplan-badkamer wat oor 'n Victoriaanse bad, 'n ruim en privaat toilet beskik. Die kamers in die kothuis is baie gewild onder troupaartjies omdat dit in die groen en welige tuin geleë is - ideaal vir troufoto's. Die kamers skakel aaneen en kan as 'n groter selfsorg-eenheid beskikbaar gestel word (2 dubbelbeddens en 'n enkelbed kan bygevoeg word). Daar is 'n yskas, koffie- en teemaakgeriewe en vars beskuit beskikbaar. Hierdie eenheid het sy eie stoep wat na die grasperk en swembad lei. Dit is stil, privaat en besonders mooi.
'n Volledige ontbyt is ingesluit.
Let asb. op dat die instansie boorgatwater het.
Lavender het 'n dubbelbed, maar 'n enkelbed kan bygevoeg word om 3 volwassenes of 2 volwassenes en 2 kinders te akkommodeer. Dit is 'n stylvolle kamer by 'n grasperk en swembad. Daar is ook 'n kombuisie beskikbaar vir selfsorggebruik. Die twee kamers skakel aaneen en kan as 'n groter selfsorg-eenheid beskikbaar gestel word (2 dubbel- of enkelbeddens kan bygevoeg word). Dit is ideaal vir 'n gesin wat op soek is na 'n selfsorgkothuis. Die eenheid het 'n lieflike privaat stoep. Dit is baie privaat, stil en rustig ... net voëlgesang sal jou wakker maak! Jy sal mal wees hieroor.
Akker is 'n en-suite dubbelkamer wat deel van die hoofhuis is. Dis baie gerieflik naby die veilige, private parkeerplek. Daar is dubbeldeure wat lei na klein privaat patio met 'n druiweprieel. Dit voel of dit deel is van die welige, groen tuin en het 'n spesiale gerieflike en kunssinnige atmosfeer. Akker is 'n ekstra ruim en luukse kamer. 'n Enkelbed kan bygevoeg word sodat die kamer 3 volwassens of 2 volwassenes en 2 kinders kan akkommodeer. Die en suite-badkamer het 'n stort. Jy sal mal wees op hierdie kamer met die groot akkerbome voor die venster.
Vineyard is 'n baie spesiale noordfrontende en suite-dubbelkamer wat op die patio oopmaak, en uitsigte oor die parkagtige tuin en swembad-area bied. Dit is lig met groot vensters en baie snoesig. Die badkamer het 'n bad. Daar is 'n TV, yskas, koffie- en teegeriewe met vars beskuit. Die patio voor die kamer is die ideale plek om 'n skemerkelkie tydens sonsondergang te geniet. Hierdie kamer is stil, rustig en baie privaat.